title: Rozhodnutie Rady z 29. apríla 1997 o uzatvorení Dočasnej dohody o obchode a obchodných veciach medzi Európskym spoločenstvom, Európskym spoločenstvom uhlia a ocele a Európskym spoločenstvom pre atómovú energiu, na jednej strane, a Arménskou republikou, na strane druhej, prostredníctvom Európskeho spoločenstva

text:
Dôležité právne oznámenie

|

31997D0300

Úradný vestník L 129 , 21/05/1997 S. 0001 - 0002

		Rozhodnutie Radyz 29. apríla 1997o uzatvorení Dočasnej dohody o obchode a obchodných veciach medzi Európskym spoločenstvom, Európskym spoločenstvom uhlia a ocele a Európskym spoločenstvom pre atómovú energiu, na jednej strane, a Arménskou republikou, na strane druhej, prostredníctvom Európskeho spoločenstva(97/300/ESUO, ES, Euratom)RADA EURÓPSKEJ ÚNIE,so zreteľom na Zmluvu o založení Európskeho spoločenstva a najmä na jej článok 113 v spojení s prvou vetou článku 228 ods. 2,so zreteľom na návrh Komisie,so zreteľom na stanovisko Európskeho parlamentu [1],keďže do nadobudnutia platnosti Dohody o partnerstve a spolupráci medzi Európskymi spoločenstvami a ich členskými štátmi, na jednej strane, a Arménskou republikou, na strane druhej, podpísanej v Luxemburgu 22. apríla 1996, je potrebné v mene Európskeho spoločenstva schváliť Dočasnú dohodu o obchode a obchodných veciach medzi Európskym spoločenstvom, Európskym spoločenstvom uhlia a ocele a Európskym spoločenstvom pre atómovú energiu, na jednej strane, a Arménskou republikou, na strane druhej,ROZHODLA TAKTO:Článok 1Dočasná dohoda o obchode a obchodných veciach medzi Európskym spoločenstvom, Európskym spoločenstvom uhlia a ocele a Európskym spoločenstvom pre atómovú energiu, na jednej strane, a Arménskou republikou, na strane druhej, spolu s jej prílohami, protokolom a vyhláseniami priloženými k Záverečnému aktu, sa týmto v mene Európskeho spoločenstva schvaľujú.Texty aktov podľa prvého pododseku tvoria prílohu tohto rozhodnutia.Článok 2Predseda Rady podá v mene Európskeho spoločenstva oznámenie v súlade s článkom 32 dočasnej dohody [2].V Luxemburgu 29. apríla 1997Za RadupredsedaH. Van Mierlo[1] Ú. v. ES C 115, 14.4.1997.[2] Dátum nadobudnutia platnosti dočasnej dohody uverejní v Úradnom vestníku Európskych spoločenstiev Generálny sekretariát Rady.--------------------------------------------------


title: 2006/308/ES: Rozhodnutie Rady z  10. apríla 2006 , ktorým sa vymenúva nemecká náhradníčka Výboru regiónov

text:
               28.4.2006

               SK

               Úradný vestník Európskej únie

               L 115/36

      ROZHODNUTIE RADY

   z 10. apríla 2006,
   ktorým sa vymenúva nemecká náhradníčka Výboru regiónov
   (2006/308/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 263,
   so zreteľom na návrh nemeckej vlády,
   keďže:

               (1)

               Rada 24. januára 2006 prijala rozhodnutie 2006/116/ES, ktorým sa vymenúvajú členovia a náhradníci Výboru regiónov na obdobie od 26. januára 2006 do 25. januára 2010 (1).

               (2)

               V dôsledku odstúpenia Dietera DOMBROWSKÉHO sa uvoľnilo jedno miesto náhradníka Výboru regiónov,

         ROZHODLA TAKTO:
   Článok 1
   Za náhradníčku Výboru regiónov sa na zvyšný čas funkčného obdobia, ktoré trvá do 25. januára 2010, vymenúva:
   Barbara RICHSTEIN
   Mitglied des Landtags von Brandenburg
   ako náhrada za Dietera DOMBROWSKÉHO.
   Článok 2
   Toto rozhodnutie sa uverejní v Úradnom vestníku Európskej únie.
   Nadobúda účinnosť dňom jeho prijatia.

      V Luxemburgu 10. apríla 2006

            Za Radu

            predsedníčka

         U. PLASSNIK

      (1)  Ú. v. EÚ L 56, 25.2.2006, s. 75.


title: Rozhodnutie Komisie zo 6. júla 2016 o udelení otvorenej licencie k softvéru pre integrovanú správu údajov o rybárstve Generálneho riaditeľstva pre námorné záležitosti a rybárstvo

text:
               12.7.2016

               SK

               Úradný vestník Európskej únie

               C 252/9

         ROZHODNUTIE KOMISIE
   zo 6. júla 2016
   o udelení otvorenej licencie k softvéru pre integrovanú správu údajov o rybárstve Generálneho riaditeľstva pre námorné záležitosti a rybárstvo
   (2016/C 252/03)
   EURÓPSKA KOMISIA,
   so zreteľom na Zmluvu o Európskej únii, Zmluvu o založení Európskeho spoločenstva pre atómovú energiu a Zmluvu o fungovaní Európskej únie,
   so zreteľom na rozhodnutie Komisie z 19. septembra 2001 (PV1536), ktorým sa generálnym riaditeľom a vedúcim útvarov zveruje právomoc rozhodovať o potrebe podať žiadosť o ochranu práv duševného vlastníctva vyplývajúcich z činností alebo programov, za ktoré sú zodpovední, o udeľovaní príslušných licencií, o nadobúdaní, prevode alebo odovzdaní či vzdaní sa práv a ktorým sa generálnym riaditeľom zveruje právomoc administratívneho vykonávania, ktoré s tým súvisí,
   keďže:

               (1)

               Generálne riaditeľstvo pre námorné záležitosti a rybárstvo vyvinulo niekoľko informačných systémov, ktoré sú súčasťou softvérovej sady integrovanej správy údajov o rybárstve (IFDM) na elektronickú výmenu údajov o rybolovných činnostiach na základe normy FLUX Centra OSN pre uľahčovanie obchodu a elektronické podnikanie (UN/CEFACT).

               (2)

               Súčasná sada IFDM (ďalej len „softvér“) obsahuje tieto informačné systémy: transportnú vrstvu FLUX na výmenu elektronických správ podľa normy UN/CEFACT, systém Únie na monitorovanie plavidiel (VMS), t. j. nástroj na monitorovanie polohy plavidiel, pre ktorý GR MARE vyvinulo tri moduly (priestorový, hlásenia a USM), ako aj systém VMS ERS Viewer, ktorým sa rozširuje únijný systém VMS o funkcionalitu na zobrazovanie elektronických rybárskych denníkov vo formáte UN/CEFACT.

               (3)

               Udelenie otvorenej licencie k tomuto softvéru by mohlo prispieť k celosvetovej harmonizácii výmeny údajov o rybárstve a umožniť úsporu nákladov. Preto by sa distribúcia softvérových nástrojov mala sprístupniť členským štátom, tretím krajinám, regionálnym organizáciám pre monitorovanie rybolovu, ako aj Organizácii OSN pre výživu a poľnohospodárstvo.

               (4)

               GR MARE ako GR zodpovedné za vývoj a údržbu softvéru a zároveň ako útvar poverený administratívnym vykonávaním rozhodnutí v oblasti duševného vlastníctva, považuje udelenie otvorenej licencie k tomuto softvéru za primerané a vhodné.

               (5)

               S cieľom distribuovať tento softvér, propagovať jeho využívanie a zabrániť jeho výhradnému privlastneniu bude tento softvér uvoľnený na základe otvorenej licencie,

         ROZHODLA TAKTO:
   Článok 1
   Na distribúciu tohto softvéru možno uplatňovať podmienky nevýhradnej otvorenej licencie s cieľom umožniť jeho používanie, reprodukciu, vývoj a ďalšiu distribúciu.
   Článok 2
   Toto rozhodnutie sa uplatňuje na všetky budúce vydania alebo nové verzie tohto softvéru.

      V Bruseli 6. júla 2016

            Za Komisiu

         João AGUIAR MACHADO

            generálny riaditeľ


title: Rozhodnutie Komisie z 11. augusta 2003, ktorým sa v mene Európskeho spoločenstva schvaľujú zmeny a doplnenia príloh k Dohode medzi Európskym spoločenstvom a Novým Zélandom o sanitárnych opatreniach pri obchodovaní so živými zvieratami a živočíšnymi výrobkamiText s významom pre EHP

text:
Dôležité právne oznámenie

|

32003D0616

Úradný vestník L 214 , 26/08/2003 S. 0036 - 0037

		Rozhodnutie Komisiez 11. augusta 2003,ktorým sa v mene Európskeho spoločenstva schvaľujú zmeny a doplnenia príloh k Dohode medzi Európskym spoločenstvom a Novým Zélandom o sanitárnych opatreniach pri obchodovaní so živými zvieratami a živočíšnymi výrobkami(Text s významom pre EHP)(2003/616/ES)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na rozhodnutie Rady 97/132/ES zo 17. decembra 1996 o uzavretí Dohody medzi Európskym spoločenstvom a Novým Zélandom o sanitárnych opatreniach pri obchodovaní so živými zvieratami a živočíšnymi výrobkami [1], v znení rozhodnutia 1999/837/ES [2], a najmä na jeho článok 3, tretí odsek,keďže:(1) Rozhodnutie Rady 2002/957/ES z 28. novembra 2002 o uzavretí Dohody vo forme výmeny listov o zmenách a doplneniach príloh k Dohode medzi Európskym spoločenstvom a Novým Zélandom o sanitárnych opatreniach pri obchodovaní so živými zvieratami a živočíšnymi výrobkami [3], ktorá poskytuje možnosť uznania ekvivalencie certifikačného systému na Novom Zélande pre čerstvé mäso a výrobky na báze mäsa a pre ďalšie živočíšne výrobky.(2) Spoločný riadiaci výbor pre dohodu (výbor) na svojej schôdzi 27. a 28. februára 2003 vydal odporúčanie týkajúce sa určenia ekvivalencie certifikačných systémov pre tieto živočíšne výrobky: zvieracie črevá, kože, krmivo pre domáce zvieratá, kosti a výrobky z kostí, spracované živočíšne bielkoviny, krv a výrobky z krvi, bravčová masť a vyškvarený tuk, suroviny na výrobu krmív, farmaceutické alebo technické použitie a výrobky z mäsa hydiny. V dôsledku tohto odporúčania je vhodné zmeniť a doplniť prílohu V k dohode.(3) Výbor na tej istej schôdzi vydal ďalšie odporúčania týkajúce sa zmien a doplnení určitých príloh k dohode, aby sa vzali do úvahy zmeny v administratívnej štruktúre zodpovedných úradov a kontaktné miesto na Novom Zélande, ako aj zmeny týkajúce sa právnych predpisov na Novom Zélande. Výbor odporúčal aj zmeniť a doplniť prílohu V so zreteľom na opatrenia týkajúce sa BSE v súlade s platnými právnymi predpismi oboch strán.(4) Uvedené zmeny a doplnenia by sa mali schváliť v mene spoločenstva.(5) Opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,PRIJALA TOTO ROZHODNUTIE:Článok 1Na základe odporúčaní spoločného riadiaceho výboru ustanoveného na základe článku 16 Dohody medzi Európskym spoločenstvom a Novým Zélandom o sanitárnych opatreniach o obchodovaní so živými zvieratami a živočíšnymi výrobkami sa týmto v mene Európskeho spoločenstva schvaľujú zmeny a doplnenia príloh II, V a X k uvedenej dohode. Znenie dohody vo forme výmeny listov, vrátane zmien a doplnení príloh k dohode, je pripojené k tomuto rozhodnutiu.Článok 2Generálny riaditeľ pre ochranu zdravia a spotrebiteľa sa týmto splnomocňuje na podpísanie dohody vo forme výmeny listov, ktorou bude zaviazané spoločenstvo.Článok 3Toto rozhodnutie sa uplatňuje od prvého dňa mesiaca nasledujúceho po mesiaci, v ktorom Nový Zéland písomne oznámil Komisii, že zavŕšil svoje vnútorné postupy pre schválenie zmien a doplnení uvedených v článku 1.V Bruseli 11. augusta 2003Za KomisiuDavid Byrnečlen Komisie[1] Ú. v. L 57, 26.2.1997, s. 4.[2] Ú. v. L 332, 23.12.1999, s. 1.[3] Ú. v. L 333, 10.12.2002, s. 13.--------------------------------------------------


title: Rozhodnutie č. E5 zo 16. marca 2017 o praktických podmienkach pre výmenu údajov elektronickými prostriedkami, ktoré sú uvedené v článku 4 nariadenia (ES) č. 987/2009, platných v prechodnom období (Text s významom pre EHP a dohodu medzi ES a Švajčiarskom )

text:
               19.7.2017

               SK

               Úradný vestník Európskej únie

               C 233/3

         ROZHODNUTIE č. E5
   zo 16. marca 2017
   o praktických podmienkach pre výmenu údajov elektronickými prostriedkami, ktoré sú uvedené v článku 4 nariadenia (ES) č. 987/2009, platných v prechodnom období
   (Text s významom pre EHP a dohodu medzi ES a Švajčiarskom)
   (2017/C 233/03)
   SPRÁVNA KOMISIA PRE KOORDINÁCIU SYSTÉMOV SOCIÁLNEHO ZABEZPEČENIA,
   so zreteľom na článok 72 písm. a) nariadenia Európskeho parlamentu a Rady (ES) č. 883/2004 z 29. apríla 2004 o koordinácii systémov sociálneho zabezpečenia (1), na základe ktorého je správna komisia zodpovedná za riešenie všetkých správnych otázok alebo otázok výkladu, ktoré vznikajú v súvislosti s ustanoveniami nariadenia (ES) č. 883/2004 a nariadenia Európskeho parlamentu a Rady (ES) č. 987/2009 zo 16. septembra 2009, ktorým sa stanovuje postup vykonávania nariadenia (ES) č. 883/2004 o koordinácii systémov sociálneho zabezpečenia (2),
   so zreteľom na článok 72 písm. d) nariadenia (ES) č. 883/2004 o koordinácii systémov sociálneho zabezpečenia, na základe ktorého správna komisia čo najviac využívanie nových technológií,
   so zreteľom na článok 4 nariadenia (ES) č. 987/2009, podľa ktorého „Zasielanie údajov medzi inštitúciami alebo styčnými orgánmi sa uskutočňuje elektronickými prostriedkami…“ a „Správna komisia určí štruktúru, obsah, formu a podrobné mechanizmy výmeny dokumentov a štruktúrovaných elektronických dokumentov“,
   so zreteľom na článok 95 nariadenia (ES) č. 987/2009 o prechodnom období, v ktorom sa stanovuje, že „Každý členský štát môže využiť prechodné obdobie na zavedenie výmeny údajov elektronickými prostriedkami…“ a že „Tieto prechodné obdobia nepresiahnu 24 mesiacov od dátumu nadobudnutia účinnosti vykonávacieho nariadenia.“,
   keďže:

               (1)

               Článkom 95 nariadenia (ES) č. 987/2009 sa správna komisia poveruje, aby stanovila praktické podmienky pre všetky prechodné obdobia s cieľom zabezpečiť výmenu údajov potrebnú na uplatňovanie základného nariadenia a vykonávacieho nariadenia.

               (2)

               Je potrebné objasniť základné zásady, ktoré majú uplatňovať inštitúcie počas prechodného obdobia.

               (3)

               Po dátume nadobudnutia účinnosti nových nariadení stále nebol vyriešený značný počet žiadostí, v prípade ktorých vznikol nárok na základe nariadenia (EHS) č. 1408/71 (3) a v súvislosti s týmito žiadosťami bude výmena informácií vo všeobecnosti založená na postupoch uvedených v nariadení (EHS) č. 1408/71 a nariadení (EHS) č. 574/72 (4) vrátane využívania E-formulárov.

               (4)

               Z článku 94 ods. 1 nariadenia (ES) č. 987/2009 vyplýva, že „nárok na dvojaké prepočítanie“ vzniká za okolností uvedených v predchádzajúcom odôvodnení, pričom príjemca poberá tú dávku, ktorá je vyššia.

               (5)

               V praxi sa však v prevažnej väčšine prípadov, ak nie vo všetkých prípadoch, priznávanie dávky podľa predchádzajúcich nariadení nezlepší uplatňovaním nových nariadení. Usudzuje sa preto, že nie je reálne očakávať, že inštitúcie budú za týchto okolností používať dvojaké postupy podľa nariadenia (EHS) č. 574/72 a nariadenia (ES) č. 987/2009.

               (6)

               V odseku 5 rozhodnutia č. H1 sa objasňuje postavenie potvrdení (E-formulárov) a európskeho preukazu zdravotného poistenia (vrátane dočasných náhradných potvrdení) vydaných pred dátumom nadobudnutia účinnosti nariadenia (ES) č. 883/2004 a nariadenia (ES) č. 987/2009.

               (7)

               V prechodnom období môžu členské štáty bez obmedzenia rozhodnúť, kedy sú pripravené zapojiť sa buď do úplnej elektronickej výmeny informácií o sociálnom zabezpečení (EESSI), alebo po jednotlivých vecných prípadoch (BUC), pričom sa zároveň budú snažiť riadiť plánovaným zavedením EESSI v rámci členských štátov a postupnosťou BUC, aby sa elektronická výmena začala v súlade s odporúčaniami správnej komisie.
               Konajúc v súlade s podmienkami ustanovenými v článku 71 ods. 2 nariadenia (ES) č. 883/2004,

         ROZHODLA TAKTO:

               1.

               Počas prechodného obdobia je hlavnou zásadou dobrá spolupráca medzi inštitúciami, pragmatizmus a flexibilita. Predovšetkým je mimoriadne dôležité zaručiť bezproblémový prechod pre občanov, ktorí si uplatňujú svoje práva na základe nových nariadení.

               2.

               Od dátumu nadobudnutia účinnosti nariadenia (ES) č. 883/2004 a nariadenia (ES) č. 987/2009 papierové verzie štruktúrovaných elektronických dokumentov (Structured Electronic Documents – SED) nahradia E-formuláre podľa nariadení (EHS) č. 1408/71 a (EHS) č. 574/72.

               3.

               Bez toho, aby bol dotknutý odsek 2, môžu členské štáty, ktoré majú vnútroštátne elektronické aplikácie, vytvárajúce E-formuláre, alebo ktoré majú zavedené elektronické výmeny (napríklad projekty Build), ktoré odôvodnene nemožno zmeniť v tomto časovom rámci, pokračovať v ich využívaní počas prechodného obdobia, pokiaľ sú v plnej miere zaručené práva občanov podľa nových nariadení.

               4.

               Počas prechodného obdobia inštitúcia vo všetkých prípadoch uzná relevantné informácie na akomkoľvek dokumente vydanom inou inštitúciou, a to aj vtedy, ak je založený na neaktuálnom formáte, obsahu alebo štruktúre. V prípade pochybností týkajúcich sa práv dotknutého občana sa inštitúcia v duchu dobrej spolupráce obráti na inštitúciu, ktorá dokument vydala.

               5.

               Ako je uvedené v odseku 5 rozhodnutia č. H1, E-formuláre, dokumenty a európske preukazy zdravotného poistenia (vrátane dočasných náhradných potvrdení) vydané pred dátumom nadobudnutia účinnosti nariadenia (ES) č. 883/2004 a nariadenia (ES) č. 987/2009 budú naďalej platné a orgány ostatných členských štátov ich budú zohľadňovať aj po tomto dátume až do uplynutia ich vlastného dátumu platnosti alebo dovtedy, kým nebudú zrušené alebo nahradené dokumentmi vydanými alebo oznámenými podľa nariadenia (ES) č. 883/2004 a nariadenia (ES) č. 987/2009.

               6.

               Každý členský štát pri zavádzaní elektronickej výmeny informácií o sociálnom zabezpečení (EESSI) môže využiť flexibilný postupný prístup, keď získa prístup do EESSI prostredníctvom svojho prístupového bodu (bodov).

               7.

               Spoločná dohoda v rámci správnej komisie vymedzí plánované poradie BUC v EESSI, ktorým sa budú riadiť členské štáty, bez toho, aby bol dotknutý odsek 6 Toto poradie bude založené na postupnom budovaní BUC a bude zahŕňať spájanie BUC do balíkov, ak to bude vhodné.

               8.

               V prípade každého BUC, v ktorom sa začali elektronické výmeny, sa každý členský štát bude snažiť o čo najskoršie pripojenie, hneď ako to umožní jeho technická integrácia.

               9.

               Členské štáty budú uskutočňovať papierové aj elektronické výmeny pre rovnaký BUC, pokiaľ všetky členské štáty nebudú schopné používať EESSI pre daný konkrétny BUC.

               10.

               „Byť schopný používať EESSI“ pre konkrétny BUC znamená, že dotknutý členský štát môže v danom BUC odosielať všetky správy do iných členských štátov a zároveň ich z týchto štátov prijímať.

               11.

               Informácie o tom, pre ktoré BUC je členský štát schopný používať EESSI, sú uvedené v zozname prístupnom pre vnútroštátne inštitúcie a takisto sú zohľadnené v adresári inštitúcií EESSI. Členské štáty písomne informujú správnu komisiu v primeranej lehote predtým, ako budú schopné používať EESSI pre konkrétny BUC.

               12.

               Počas prechodného obdobia sa výmena informácií medzi dvomi členskými štátmi v rámci BUC uskutočňuje buď v rámci EESSI, alebo mimo EESSI pre všetky výmeny, na ktoré sa vzťahuje uvedený BUC, bez toho, aby boli dotknuté bilaterálne dohody, ktoré sa môžu týkať napríklad spoločného testovania alebo odbornej prípravy, alebo podobných dôvodov; a uskutočňuje sa len v rámci EESSI od okamihu, keď oba členské štáty vyhlásia, že sú schopné používať EESSI pre uvedený BUC.

               13.

               V prípade multilaterálneho BUC, čo je BUC, pri ktorom sa výmeny zúčastňujú viac ako dva členské štáty, sa výmeny v rámci EESSI začnú až po zistení, že sa uvedenej výmeny zúčastňujú len tie členské štáty, ktoré vyhlásili, že sú schopné používať EESSI pre daný BUC. Zásady uvedené v odseku 12 sa uplatňujú aj v prípadoch, keď sa BUC zúčastňujú viac ako dva členské štáty.

               14.

               Toto rozhodnutie sa uverejní v Úradnom vestníku Európskej únie. Uplatňuje sa od dvadsiateho dňa po jeho uverejnení.

               15.

               Toto rozhodnutie nahrádza rozhodnutie č. E1 z 12. júna 2009.

            Predseda správnej komisie

         Malcolm SCICLUNA

      (1)  Ú. v. EÚ L 166, 30.4.2004, s. 1.

      (2)  Ú. v. ES L 284, 30.10.2009, s. 1.

      (3)  Nariadenie Rady (EHS) č. 1408/71 zo 14. júna 1971 o uplatňovaní systémov sociálneho zabezpečenia na zamestnancov a ich rodiny, ktorí sa pohybujú v rámci spoločenstva (Ú. v. ES L 149, 5.7.1971, s. 2).

      (4)  Nariadenie Rady (EHS) č. 574/72 z 21. marca 1972, ktorým sa stanovuje postup pri vykonávaní nariadenia (EHS) č. 1408/71 o uplatňovaní systémov sociálneho zabezpečenia na zamestnancov a ich rodiny, ktorí sa pohybujú rámci spoločenstva (Ú. v. ES L 74, 27.3.1972, s. 1).


title: Rozhodnutie Rady z 21. januára 2002 o dočasnom uplatňovaní dohody medzi Európskym spoločenstvom a Juhoafrickou republikou o obchodovaní s liehovinami

text:
Dôležité právne oznámenie

|

32002D0054

Úradný vestník L 028 , 30/01/2002 S. 0131 - 0131

		Rozhodnutie Radyz 21. januára 2002o dočasnom uplatňovaní dohody medzi Európskym spoločenstvom a Juhoafrickou republikou o obchodovaní s liehovinami(2002/54/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva a najmä na jej článok 133 spolu s článkom 300 ods. 2, prvým pododsekom, prvou vetou,so zreteľom na návrh Komisie,keďže:(1) je pre spoločenstvo a Južnú Afriku nevyhnutné stanoviť dočasné uplatňovanie dohody medzi Európskym spoločenstvom a Juhoafrickou republikou o obchodovaní s liehovinami od 28. januára 2002 (ďalej len "dohoda") až do ukončenia postupov požadovaných Južnou Afrikou na uvedenie dohody do platnosti;(2) s cieľom uľahčiť vykonávanie určitých ustanovení dohody by Komisii malo byť povolené vykonať nevyhnutné technické úpravy v súlade s postupom stanoveným v článku 15 nariadenia Rady (EHS) č. 1576/89 z 29. mája 1989, ktorým sa stanovujú všeobecné pravidlá o definícií, opise a prezentácií alkoholických nápojov [1];(3) dohoda vo forme výmeny listov by sa mala s týmto cieľom schváliť,PRIJALA TOTO ROZHODNUTIE:Článok 1Dohoda vo forme výmeny lisov, ktorou sa stanovuje dočasné uplatňovanie dohody medzi Európskym spoločenstvom a Juhoafrickou republikou o obchodovaní s liehovinami od 28. januára 2002, sa týmto schvaľuje v mene spoločenstva.Text dohody vo forme výmeny listov a text dohody o obchodovaní s liehovinami sú pripojené k tomuto rozhodnutiu.Článok 2Predseda Rady sa týmto oprávňuje určiť osobu(-y) určenú(-é) na podpísanie dohody vo forme výmeny listov tak, aby vyjadrili záväznosť dohody spoločenstva.Článok 3Na účely uplatňovania článku 5 ods. 8 a článku 16 ods. 2 dohody o obchodovaní s liehovinami sa týmto Komisia povoľuje, v súlade s postupom stanoveným v článku 15 nariadenia Rady (EHS) č. 1576/89, uzavrieť právne nástroje požadované na zmenenie a doplnenie dohody.Článok 4Komisia zastupuje spoločenstvo v spoločnom výbore stanovenom podľa článku 17 dohody o obchodovaní s liehovinami.Článok 5Toto rozhodnutie sa uverejní v Úradnom vestníku Európskych spoločenstiev.V Bruseli 21. januára 2002Za RadupredsedaM. Arias Cañete[1] Ú. v. ES L 160, 12.6.1989, s. 1. Nariadenie naposledy zmenené a doplnené nariadením (ES) č. 3378/94 (Ú. v. ES L 366, 31.12.1994, s. 1).--------------------------------------------------


title: Rozhodnutie Európskeho parlamentu (EÚ) 2016/1497 z 28. apríla 2016 o účtovnej závierke Európskeho strediska pre rozvoj odborného vzdelávania za rozpočtový rok 2014

text:
               14.9.2016

               SK

               Úradný vestník Európskej únie

               L 246/192

         ROZHODNUTIE EURÓPSKEHO PARLAMENTU (EÚ) 2016/1497
   z 28. apríla 2016
   o účtovnej závierke Európskeho strediska pre rozvoj odborného vzdelávania za rozpočtový rok 2014
   EURÓPSKY PARLAMENT,

               —

               so zreteľom na konečnú ročnú účtovnú závierku Európskeho strediska pre rozvoj odborného vzdelávania za rozpočtový rok 2014,

               —

               so zreteľom na správu Dvora audítorov o overení ročnej účtovnej závierky Európskeho strediska pre rozvoj odborného vzdelávania za rozpočtový rok 2014 spolu s odpoveďami strediska (1),

               —

               so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2014 v súlade s článkom 287 Zmluvy o fungovaní Európskej únie,

               —

               so zreteľom na odporúčanie Rady z 12. februára 2016 o udelení absolutória stredisku za plnenie rozpočtu za rozpočtový rok 2014 (05584/2016 – C8-0062/2016),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Rady (EHS) č. 337/75 z 10. februára 1975, ktorým sa zriaďuje Európske stredisko pre rozvoj odborného vzdelávania (4), a najmä na jeho článok 12a,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5),

               —

               so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (6), a najmä na jeho článok 108,

               —

               so zreteľom na článok 94 a prílohu V k rokovaciemu poriadku,

               —

               so zreteľom na správu Výboru pre kontrolu rozpočtu a stanovisko Výboru pre zamestnanosť a sociálne veci (A8-0082/2016),

               1.

               berie na vedomie, že konečná ročná účtovná závierka Európskeho strediska pre rozvoj odborného vzdelávania má podobu uvedenú v prílohe k správe Dvora audítorov;

               2.

               schvaľuje účtovnú závierku Európskeho strediska pre rozvoj odborného vzdelávania za rozpočtový rok 2014;

               3.

               poveruje svojho predsedu, aby postúpil toto rozhodnutie riaditeľovi Európskeho strediska pre rozvoj odborného vzdelávania, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 409, 9.12.2015, s. 39.

      (2)  Pozri poznámku pod čiarou č. 1.

      (3)  Ú. v. EÚ L 298, 26.10.2012, s. 1.

      (4)  Ú. v. ES L 39, 13.2.1975, s. 1.

      (5)  Ú. v. ES L 357, 31.12.2002, s. 72.

      (6)  Ú. v. EÚ L 328, 7.12.2013, s. 42.


title: Rozhodnutie Stáleho výboru štátov EZVO č. 2/2016/SC z 2. júna 2016, ktorým sa mení rozhodnutie Stáleho výboru č. 4/2004/SC, ktorým sa zriaďuje Výbor pre finančný mechanizmus [2017/313]

text:
               23.2.2017

               SK

               Úradný vestník Európskej únie

               L 45/14

         ROZHODNUTIE STÁLEHO VÝBORU ŠTÁTOV EZVO č. 2/2016/SC
   z 2. júna 2016,
   ktorým sa mení rozhodnutie Stáleho výboru č. 4/2004/SC, ktorým sa zriaďuje Výbor pre finančný mechanizmus [2017/313]
   STÁLY VÝBOR ŠTÁTOV EZVO,
   so zreteľom na Dohodu o Európskom hospodárskom priestore (ďalej len „Dohoda o EHP“),
   so zreteľom na Dohodu medzi Európskou úniou, Islandom, Lichtenštajnským kniežatstvom a Nórskym kráľovstvom o finančnom mechanizme EHP na obdobie rokov 2014 – 2021,
   so zreteľom na protokol 38c o finančnom mechanizme EHP (2014 – 2021), ktorý bol uvedenou Dohodou medzi Európskou úniou, Islandom, Lichtenštajnským kniežatstvom a Nórskym kráľovstvom o finančnom mechanizme EHP na obdobie rokov 2014 – 2021 vložený do Dohody o EHP,
   so zreteľom na Dohodu medzi Nórskym kráľovstvom a Európskou úniou o nórskom finančnom mechanizme na obdobie rokov 2014 – 2021,
   so zreteľom na rozhodnutie stáleho výboru štátov EZVO č. 4/2004/SC z 3. júna 2004, ktorým sa zriaďuje Výbor pre finančný mechanizmus,
   so zreteľom na rozhodnutie Stáleho výboru štátov EZVO č. 2/2015/SC z 24. septembra 2015 o zriadení Dočasného výboru pre finančný mechanizmus EHP na obdobie rokov 2014 – 2021,
   ROZHODOL TAKTO:
   Článok 1
   V článku 1 rozhodnutia Stáleho výboru štátov EZVO č. 4/2004/SC z 3. júna 2004 sa druhá veta odseku 1 nahrádza takto: „Výbor riadi finančný mechanizmus EHP na obdobie rokov 2004 – 2009, finančný mechanizmus EHP na obdobie rokov 2009 – 2014 a finančný mechanizmus EHP na obdobie rokov 2014 – 2021“.
   Článok 2
   Toto rozhodnutie nadobúda účinnosť dňom nadobudnutia účinnosti alebo dňom predbežného vykonávania právneho aktu, ktorým sa zriaďuje finančný mechanizmus EHP na obdobie rokov 2014 – 2021.
   Článok 3
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.

      V Bruseli 2. júna 2016

            Za Stály výbor

         Kurt JÄGER

            predseda

         Kristinn F. ÁRNASON

            generálny tajomník


title: Utváranie politických skupín (zmena a doplnenie článku 29 rokovacieho poriadku) Rozhodnutie Európskeho parlamentu z 9. júla 2008 o zmene a doplnení článku 29 rokovacieho poriadku Európskeho parlamentu – utváranie politických skupín (2006/2201(REG))

text:
               3.12.2009

               SK

               Úradný vestník Európskej únie

               CE 294/91

         Streda 9. júla 2008Utváranie politických skupín (zmena a doplnenie článku 29 rokovacieho poriadku)
   P6_TA(2008)0351
   Rozhodnutie Európskeho parlamentu z 9. júla 2008 o zmene a doplnení článku 29 rokovacieho poriadku Európskeho parlamentu – utváranie politických skupín (2006/2201(REG))
   2009/C 294 E/23

      Európsky parlament,
   so zreteľom na návrh na zmenu rokovacieho poriadku (B6-0420/2006),
   so zreteľom na články 201 a 202 rokovacieho poriadku,
   so zreteľom na správu Výboru pre ústavné veci (A6-0206/2008),

               1.

               rozhodol zmeniť svoj rokovací poriadok ako sa uvádza nižšie;

               2.

               rozhodol, že tento pozmeňujúci a doplňujúci návrh nadobudne účinnosť prvým dňom prvej schôdze po európskych voľbách v roku 2009;

               3.

               poveruje svojho predsedu, aby toto rozhodnutie postúpil pre informáciu Rade a Komisii.

               PLATNÝ TEXT

               POZMEŇUJÚCI A DOPLŇUJÚCI NÁVRH

                  Pozmeňujúci a doplňujúci návrh 3

                  Rokovací poriadok Parlamentu

                  Článok 29 – odsek 2

                           2.

                           Politickú skupinu musia tvoriť poslanci, ktorí boli zvolení aspoň v jednej
                                 pätine
                               členských štátov. Minimálny počet poslancov potrebný na utvorenie politickej skupiny je
                                 dvadsať
                              .

                           2.

                           Politickú skupinu musia tvoriť poslanci, ktorí boli zvolení aspoň v jednej
                                 štvrtine
                               členských štátov. Minimálny počet poslancov potrebný na utvorenie politickej skupiny je
                                 dvadsať päť
                              .

                  Pozmeňujúci a doplňujúci návrh 1

                  Rokovací poriadok Parlamentu

                  Článok 29 - odsek 2a (nový)

                                 2a.

                              Ak sa počet členov skupiny zníži pod požadovaný prah, môže predseda so súhlasom konferencie predsedov povoliť, aby skupina existovala až do ďalšej ustanovujúcej schôdze Parlamentu, ak sú splnené tieto podmienky:

                                       —

                                             členovia naďalej zastupujú aspoň pätinu členských štátov,

                                       —

                                             skupina existuje dlhšie ako jeden rok.

                                 Predseda túto odchýlku neuplatní, ak existujú dostatočné dôkazy, podľa ktorých sa možno domnievať, že dochádza k jej zneužitiu
                              .


title: Rozhodnutie Európskeho parlamentu (EÚ, Euratom) 2016/1464 z 28. apríla 2016 o absolutóriu za plnenie rozpočtu Výkonnej agentúry pre malé a stredné podniky (bývalý Výkonný orgán pre konkurencieschopnosť a inovácie) za rozpočtový rok 2014

text:
               14.9.2016

               SK

               Úradný vestník Európskej únie

               L 246/122

         ROZHODNUTIE EURÓPSKEHO PARLAMENTU (EÚ, EURATOM) 2016/1464
   z 28. apríla 2016
   o absolutóriu za plnenie rozpočtu Výkonnej agentúry pre malé a stredné podniky (bývalý Výkonný orgán pre konkurencieschopnosť a inovácie) za rozpočtový rok 2014
   EURÓPSKY PARLAMENT,

               —

               so zreteľom na všeobecný rozpočet Európskej únie na rozpočtový rok 2014 (1),

               —

               so zreteľom na konsolidovanú ročnú účtovnú závierku Európskej únie za rozpočtový rok 2014 [COM(2015) 377 – C8-0199/2015] (2),

               —

               so zreteľom na konečnú ročnú účtovnú závierku Výkonnej agentúry pre malé a stredné podniky (bývalý Výkonný orgán pre konkurencieschopnosť a inovácie) za rozpočtový rok 2014 (3),

               —

               so zreteľom na správu Komisie o následných opatreniach k udeleniu absolutória za rozpočtový rok 2013 [COM(2015) 505] a na pracovné dokumenty útvarov Komisie k nej pripojené [SWD(2015) 194 a SWD(2015) 195],

               —

               so zreteľom na výročnú správu Komisie o vnútorných auditoch vykonaných v roku 2014 pre orgán udeľujúci absolutórium [COM(2015) 441] a pracovný dokument útvarov Komisie k nej pripojený [SWD(2015) 170],

               —

               so zreteľom na správu Dvora audítorov o overení ročnej účtovnej závierky Výkonnej agentúry pre malé a stredné podniky (bývalý Výkonný orgán pre konkurencieschopnosť a inovácie) za rozpočtový rok 2014 spolu s odpoveďou agentúry (4),

               —

               so zreteľom na vyhlásenie o vierohodnosti (5) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2014 v súlade s článkom 287 Zmluvy o fungovaní Európskej únie,

               —

               so zreteľom na odporúčanie Rady z 12. februára 2016 o udelení absolutória výkonným agentúram za plnenie rozpočtu za rozpočtový rok 2014 (05585/2016 – C8-0040/2016),

               —

               so zreteľom na články 317, 318 a 319 Zmluvy o fungovaní Európskej únie,

               —

               so zreteľom na článok 106a Zmluvy o založení Európskeho spoločenstva pre atómovú energiu,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (6), a najmä na jeho články 62, 164, 165 a 166,

               —

               so zreteľom na nariadenie Rady (ES) č. 58/2003 z 19. decembra 2002, ktoré stanovuje štatút výkonných agentúr, ktorým majú byť zverené niektoré úlohy v rámci riadenia programov Spoločenstva (7), a najmä na jeho článok 14 ods. 3,

               —

               so zreteľom na nariadenie Komisie (ES) č. 1653/2004 z 21. septembra 2004, ktorým sa na základe nariadenia Rady (ES) č. 58/2003 o štatúte výkonných agentúr, poverených určitými úlohami týkajúcimi sa riadenia programov Spoločenstva, stanovuje vzorové finančné nariadenie pre výkonné agentúry (8), a najmä na jeho článok 66 prvý a druhý odsek,

               —

               so zreteľom na vykonávacie rozhodnutie Komisie 2013/771/EÚ zo 17. decembra 2013, ktorým sa zriaďuje Výkonná agentúra pre malé a stredné podniky a zrušujú rozhodnutia 2004/20/ES a 2007/372/ES (9),

               —

               so zreteľom na článok 93 a prílohu V k rokovaciemu poriadku,

               —

               so zreteľom na správu Výboru pre kontrolu rozpočtu a stanoviská iných príslušných výborov (A8-0140/2016),

               A.

               keďže v zmysle článku 17 ods. 1 Zmluvy o Európskej únii Komisia plní rozpočet a riadi programy a keďže podľa článku 317 Zmluvy o fungovaní Európskej únie Komisia plní rozpočet v spolupráci s členskými štátmi, na vlastnú zodpovednosť, v súlade so zásadami riadneho finančného hospodárenia;

               1.

               udeľuje riaditeľovi Výkonnej agentúry pre malé a stredné podniky (bývalý Výkonný orgán pre konkurencieschopnosť a inovácie) absolutórium za plnenie rozpočtu výkonného orgánu za rozpočtový rok 2014;

               2.

               uvádza svoje poznámky v uznesení, ktoré je neoddeliteľnou súčasťou rozhodnutí o absolutóriu za plnenie všeobecného rozpočtu Európskej únie za rozpočtový rok 2014, oddiel III – Komisia a výkonné agentúry, ako aj vo svojom uznesení z 28. apríla 2016 o osobitných správach Dvora audítorov v súvislosti s udelením absolutória Komisii za rozpočtový rok 2014 (10);

               3.

               poveruje svojho predsedu, aby postúpil toto rozhodnutie, rozhodnutie o absolutóriu za plnenie všeobecného rozpočtu Európskej únie za rozpočtový rok 2014, oddiel III – Komisia a uznesenie, ktoré je neoddeliteľnou súčasťou týchto rozhodnutí, riaditeľovi Výkonnej agentúry pre malé a stredné podniky (bývalý Výkonný orgán pre konkurencieschopnosť a inovácie), Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ L 51, 20.2.2014.

      (2)  Ú. v. EÚ C 377, 13.11.2015, s. 1.

      (3)  Ú. v. EÚ C 367, 5.11.2015, s. 9.

      (4)  Ú. v. EÚ C 409, 9.12.2015, s. 90.

      (5)  Ú. v. EÚ C 377, 13.11.2015, s. 146.

      (6)  Ú. v. EÚ L 298, 26.10.2012, s. 1.

      (7)  Ú. v. ES L 11, 16.1.2003, s. 1.

      (8)  Ú. v. EÚ L 297, 22.9.2004, s. 6.

      (9)  Ú. v. EÚ L 341, 18.12.2013, s. 73.

      (10)  Prijaté texty z uvedeného dňa, P8_TA(2016)0148 (pozri stranu 91 tohto úradného vestníka).


title: 2012/519/EÚ: Rozhodnutie Rady z  24. septembra 2012 , ktorým sa vymenúvajú dvaja poľskí náhradníci Výboru regiónov

text:
               26.9.2012

               SK

               Úradný vestník Európskej únie

               L 258/31

         ROZHODNUTIE RADY
   z 24. septembra 2012,
   ktorým sa vymenúvajú dvaja poľskí náhradníci Výboru regiónov
   (2012/519/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh poľskej vlády,
   keďže:

               (1)

               Rada 22. decembra 2009 a 18. januára 2010 prijala rozhodnutia 2009/1014/EÚ (1) a 2010/29/EÚ (2), ktorými sa vymenúvajú členovia a náhradníci Výboru regiónov na obdobie od 26. januára 2010 do 25. januára 2015.

               (2)

               V dôsledku skončenia funkčných období pána Jaceka CZERNIAKA a pána Marcina JABŁOŃSKEHO sa uvoľnili dve miesta náhradníkov Výboru regiónov,

         PRIJALA TOTO ROZHODNUTIE:
   Článok 1
   Na zvyšný čas funkčného obdobia, ktoré trvá do 25. januára 2015, sa do Výboru regiónov za náhradníkov vymenúvajú:

               —

               pán Piotr CAŁBECKI, Marszałek Województwa Kujawsko-Pomorskiego,

               —

               pán Jarosław DWORZAŃSKI, Marszałek Województwa Podlaskiego.

         Článok 2
   Toto rozhodnutie nadobúda účinnosť dňom jeho prijatia.

      V Bruseli 24. septembra 2012

            Za Radu

            predseda

         A. D. MAVROYIANNIS

      (1)  Ú. v. EÚ L 348, 29.12.2009, s. 22.

      (2)  Ú. v. EÚ L 12, 19.1.2010, s. 11.


title: Rozhodnutie Rady z 25. septembra 2014 , ktorým sa vymenúvajú a nahrádzajú členovia riadiacej rady Európskeho strediska pre rozvoj odborného vzdelávania

text:
               10.10.2014

               SK

               Úradný vestník Európskej únie

               C 358/1

         ROZHODNUTIE RADY
   z 25. septembra 2014,
   ktorým sa vymenúvajú a nahrádzajú členovia riadiacej rady Európskeho strediska pre rozvoj odborného vzdelávania
   2014/C 358/01
   RADA EURÓPSKEJ ÚNIE,
   so zreteľom na nariadenie Rady (EHS) č. 337/75 z 10. februára 1975, ktorým sa zriaďuje Európske stredisko pre rozvoj odborného vzdelávania, a najmä na jeho článok 4 (1),
   so zreteľom na kandidatúru, ktorú predložila Komisia v kategórii zástupcov zamestnávateľov,
   keďže:

               (1)

               Rada rozhodnutím zo 16. júla 2012 (2) vymenovala členov riadiacej rady Európskeho strediska pre rozvoj odborného vzdelávania na obdobie od 18. septembra 2012 do 17. septembra 2015.

               (2)

               Pre Litvu sa uvoľnilo jedno miesto člena riadiacej rady strediska v kategórii zástupcov organizácií zamestnávateľov v dôsledku odstúpenia pani Dovilė BAŠKYTĖOVEJ.

               (3)

               Člen riadiacej rady uvedeného strediska by sa mal vymenovať na zvyšný čas funkčného obdobia, ktoré sa skončí 17. septembra 2015,

         ROZHODLA TAKTO:
   Jediný článok
   Týmto sa na zvyšok funkčného obdobia, ktoré trvá do 17. septembra 2015, za člena riadiacej rady Európskeho strediska pre rozvoj odborného vzdelávania vymenúva:
   ZÁSTUPCOVIA ORGANIZÁCIÍ ZAMESTNÁVATEĽOV:

               LITVA

               pán Aidas VAIČIULIS

      V Bruseli 25. septembra 2014

            Za Radu

            predsedníčka

         F. GUIDI

      (1)  Ú. v. ES L 39, 13.2.1975, s. 1.

      (2)  Ú. v. EÚ C 228, 31.7.2012, s. 3.


title: Rozhodnutie Rady z  12. februára 2007 , ktorým sa ustanovuje na obdobie rokov 2007 až 2013 ako súčasť všeobecného programu o bezpečnosti a ochrane slobôd osobitný program Predchádzanie a boj proti trestnej činnosti

text:
               24.2.2007

               SK

               Úradný vestník Európskej únie

               L 58/7

      ROZHODNUTIE RADY

   z 12. februára 2007,
   ktorým sa ustanovuje na obdobie rokov 2007 až 2013 ako súčasť všeobecného programu o bezpečnosti a ochrane slobôd osobitný program Predchádzanie a boj proti trestnej činnosti
   (2007/125/SVV)
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej články 30, 31 a článok 34 ods. 2 písm. c),
   so zreteľom na návrh Komisie,
   so zreteľom na stanovisko Európskeho parlamentu (1),
   keďže:

               (1)

               Cieľ Únie, ktorým je poskytnúť občanom vysoký stupeň bezpečnosti v rámci priestoru slobody, bezpečnosti a spravodlivosti, sa dosiahne predchádzaním organizovanej a inej trestnej činnosti a boja proti nej, ako je stanovené v štvrtej zarážke článku 2 a v článku 29 Zmluvy o Európskej únii.

               (2)

               Únia by mala na ochranu slobody a bezpečnosti svojich občanov a spoločnosti pred trestnými činmi prijať nevyhnutné opatrenia na efektívne a účinné predchádzanie všetkých foriem trestnej činnosti, na jej odhaľovanie, vyšetrovanie a stíhanie, a to predovšetkým v prípadoch s cezhraničným prvkom.

               (3)

               V nadväznosti na závery Európskej rady z Tampere z októbra 1999 Európska rada opätovne potvrdila ako prioritu rozvoj priestoru slobody, bezpečnosti a spravodlivosti, a najmä ochranu občanov pred rôznymi formami trestnej činnosti predchádzaním trestných činov a bojom proti nim v Haagskom programe z novembra 2004 (2), vo vyhláseniach o terorizme zo septembra 2001 a marca 2004 a v Európskej protidrogovej stratégii z decembra 2004.

               (4)

               S cieľom zabezpečiť odborné poznatky pri vývoji rôznych aspektov predchádzania trestnej činnosti na úrovni Európskej únie a podporiť činnosti spojené s predchádzaním trestnej činnosti na miestnej a celoštátnej úrovni sa rozhodnutím Rady 2001/427/SVV (3) z 28. mája 2001 vytvorila Európska sieť na prevenciu kriminality.

               (5)

               Rámcový program ustanovený rozhodnutím Rady 2002/630/SVV z 22. júla 2002 ustanovujúcim rámcový program policajnej a justičnej spolupráce v trestných veciach (AGIS) (4) významne prispieva k posilneniu spolupráce medzi policajnými orgánmi a inými orgánmi činnými v trestnom konaní a justičnými orgánmi v členských štátoch, ako aj k zlepšeniu vzájomného porozumenia medzi policajnými, súdnymi, právnymi a administratívnymi systémami a k prehĺbeniu vzájomnej dôvery v tieto systémy.

               (6)

               Je nevyhnutné a vhodné rozšíriť možnosti financovania opatrení, ktoré sú zamerané na predchádzanie trestnej činnosti a boj proti nej, a prehodnotiť postupy v záujme účinnosti, hospodárnosti a transparentnosti.

               (7)

               Cieľom rámcového programu je umožniť účinnú podporu a ochranu záujmov svedkov trestnej činnosti. Program taktiež zdôrazňuje dôležitosť ochrany obetí trestných činov. S cieľom poukázať na prioritu podpory obetí, osobitný program Trestná justícia zdôrazňuje sociálnu a právnu pomoc obetiam.

               (8)

               Akcie Komisie a nadnárodné projekty zohrávajú naďalej dôležitú úlohu pri dosahovaní užšej a lepšej spolupráce a koordinácie medzi členskými štátmi. Okrem toho je užitočné a vhodné podporovať projekty v rámci členských štátov, a to do tej miery, v akej z nich možno čerpať užitočné skúsenosti a know-how pre ďalšie akcie na úrovni Únie.

               (9)

               Keďže trestná činnosť prekračuje hranice, je vhodné umožniť tretím krajinám a medzinárodným organizáciám podieľať sa na nadnárodných projektoch.

               (10)

               Je potrebné zabezpečiť komplementárnosť s inými programami Únie a Spoločenstva, akými sú napríklad siedmy rámcový program v oblasti výskumu, technického rozvoja a demonštračných činností, Fond solidarity Európskej únie, finančný nástroj civilnej ochrany a štrukturálne fondy.

               (11)

               Keďže ciele tohto rozhodnutia, najmä predchádzanie organizovanej a cezhraničnej trestnej činnosti a boja proti nej, nie je možné uspokojivo dosiahnuť na úrovni jednotlivých členských štátov, ale z dôvodov rozsahu a dôsledkov programu ich možno lepšie dosiahnuť na úrovni Európskej únie, môže Rada prijať opatrenia v súlade so zásadou subsidiarity podľa článku 5 Zmluvy o založení Európskeho spoločenstva, ktorá sa uplatňuje na Úniu prostredníctvom článku 2 Zmluvy o Európskej únii. V súlade so zásadou proporcionality podľa článku 5 Zmluvy o založení Európskeho spoločenstva toto rozhodnutie neprekračuje rámec nevyhnutný na dosiahnutie týchto cieľov.

               (12)

               V súlade s článkom 41 ods. 3 Zmluvy o Európskej únii by sa prevádzkové výdavky mali financovať v rámci hlavy VI všeobecného rozpočtu Európskej únie.

               (13)

               Výdavky na program by mali byť v súlade so stropom podľa kapitoly 3 finančného rámca. Pri vymedzovaní programu je nevyhnutné počítať s určitou flexibilitou, aby sa umožnilo vytvoriť priestor na prípadné úpravy predpokladaných akcií s cieľom reagovať na vývoj potrieb v priebehu rokov 2007 – 2013. Rozhodnutie by sa preto malo obmedziť len na všeobecné vymedzenie predpokladaných akcií a na ich príslušné administratívne a finančné pravidlá.

               (14)

               Opatrenia potrebné na vykonávanie tohto rozhodnutia by sa mali prijať podľa postupov v ňom stanovených za pomoci výboru.

               (15)

               V súlade s nariadeniami Rady (ES, Euratom) č. 2988/95 z 18. decembra 1995 o ochrane finančných záujmov Európskych spoločenstiev (5),  (Euratom, ES) č. 2185/96 z 11. novembra 1996 o kontrolách a inšpekciách na mieste vykonávaných Komisiou (6) a nariadením Európskeho parlamentu a Rady č. 1073/1999 z 25. mája 1999 o vyšetrovaniach vykonávaných Európskym úradom pre boj proti podvodom (OLAF) (7) by sa mali prijať primerané opatrenia na zabránenie nezrovnalostiam a podvodom, ako aj kroky nevyhnutné na vrátenie ušlých, neoprávnene vyplatených alebo nesprávne použitých finančných prostriedkov.

               (16)

               Nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (8), a nariadenie Komisie (ES, Euratom) č. 2342/2002 (9) z 23. decembra 2002, ktorým sa ustanovujú podrobné pravidlá na vykonávanie nariadenia Rady č. 1605/2002, ktoré ochraňujú finančné záujmy Spoločenstva, sa uplatňujú s prihliadnutím na zásady jednoduchosti a jednotnosti pri výbere rozpočtových nástrojov, na obmedzenie počtu prípadov, keď si Komisia ponecháva priamu zodpovednosť za ich vykonanie a riadenie, a na požadovanú úmernosť medzi objemom zdrojov a administratívnym zaťažením súvisiacim s ich využitím.

               (17)

               Je vhodné nahradiť rozhodnutie 2002/630/SVV od 1. januára 2007 týmto rozhodnutím a rozhodnutím, ktorým sa ustanovuje osobitný program Trestná justícia.

               (18)

               S cieľom zabezpečiť účinné a včasné vykonávanie tohto programu by sa toto rozhodnutie malo uplatňovať od 1. januára 2007,

         ROZHODLA TAKTO:
   Článok 1
   Predmet úpravy
   1.   Týmto rozhodnutím sa ustanovuje osobitný program Predchádzanie a boj proti trestnej činnosti (ďalej len „program“) ako súčasť všeobecného programu o bezpečnosti a ochrane slobôd.
   2.   Program zahŕňa obdobie od 1. januára 2007 do 31. decembra 2013.
   Článok 2
   Všeobecné ciele
   1.   Program prispieva k vysokému stupňu ochrany občanov predchádzaním organizovanej a inej trestnej činnosti a bojom proti nej, najmä terorizmu, obchodovaniu s ľuďmi a trestným činom spáchaným na deťoch, nezákonnému obchodovaniu s drogami a zbraňami, korupcii a podvodom.
   2.   Bez toho, aby boli dotknuté ciele a právomoci Európskeho spoločenstva, prispievajú všeobecné ciele programu k rozvoju politík Únie a Spoločenstva.
   Článok 3
   Oblasti a konkrétne ciele
   1.   Program pozostáva zo štyroch oblastí:

               a)

               predchádzanie trestnej činnosti a kriminológia;

               b)

               vynútiteľnosť práva;

               c)

               ochrana a podpora svedkov;

               d)

               ochrana obetí.

         2.   V rámci všeobecných cieľov prispieva program k naplneniu týchto konkrétnych cieľov:

               a)

               stimulovanie, presadzovanie a rozvoj horizontálnych metód a nástrojov potrebných na strategické predchádzanie trestnej činnosti a boj proti nej a zaručenie ochrany a verejného poriadku, ako napríklad práca vykonávaná v rámci siete Európskej únie na prevenciu kriminality, partnerstvá medzi verejným a súkromným sektorom, najlepšie postupy predchádzania trestnej činnosti, porovnávacia štatistika, aplikovaná kriminológia a posilnený prístup k mladým páchateľom;

               b)

               presadzovanie a rozvoj koordinácie, spolupráce a vzájomného porozumenia medzi orgánmi činnými v trestnom konaní, inými vnútroštátnymi orgánmi a príslušnými orgánmi Únie, pokiaľ ide o priority stanovené Radou, ako sú uvedené najmä v hodnotení hrozieb organizovanej trestnej činnosti vypracovanom Europolom;

               c)

               presadzovanie a tvorba najlepších postupov v oblasti ochrany a podpory svedkov a

               d)

               presadzovanie a tvorba najlepších postupov v oblasti ochrany obetí trestnej činnosti.

         3.   Program sa nezaoberá justičnou spoluprácou. Môže sa však vzťahovať na akcie, ktoré sa zameriavajú na podporu spolupráce medzi justičnými orgánmi a orgánmi činnými v trestnom konaní.
   Článok 4
   Oprávnené akcie
   1.   So zámerom uskutočňovania všeobecných a konkrétnych cieľov stanovených v článkoch 2 a 3 program podľa podmienok stanovených v ročnom pracovnom programe poskytuje finančnú podporu pre tieto druhy akcií:

               a)

               projekty európskych rozmerov iniciované a riadené Komisiou;

               b)

               nadnárodné projekty, do ktorých sú zapojení partneri minimálne z dvoch členských štátov alebo aspoň z jedného členského štátu a z inej krajiny, ktorou môže byť buď pristupujúca, alebo kandidátska krajina;

               c)

               národné projekty v členských štátov, ktoré:

                           i)

                           pripravujú nadnárodné projekty a/alebo akcie Únie („počiatočné opatrenia“);

                           ii)

                           dopĺňajú nadnárodné projekty a/alebo akcie Únie („doplňujúce opatrenia“);

                           iii)

                           prispievajú k rozvoju inovačných metód a/alebo technológií, ktoré je možné uplatniť na akcie uskutočňované na úrovni Spoločenstva, alebo ktoré rozvíjajú takéto metódy a technológie s cieľom uplatniť ich v iných členských štátoch a/alebo inej krajine, ktorou môže byť pristupujúca alebo kandidátska krajina;

               d)

               prevádzkové granty mimovládnym organizáciám, ktoré na neziskovom základe sledujú ciele programu v rámci európskeho rozmeru.

         2.   Finančnú podporu možno poskytnúť najmä na:

               a)

               akcie skvalitňujúce koordináciu a operačnú spoluprácu (posilnenie vytvárania kontaktných sietí, vzájomnej dôvery a porozumenia, výmena a rozširovanie informácií, skúseností a najlepších postupov);

               b)

               činnosti v oblasti analýzy, monitorovania a hodnotenia;

               c)

               vývoj a prenos technológie a metodológie;

               d)

               odbornú prípravu, výmenu pracovníkov a odborníkov a

               e)

               činnosti v oblasti zvýšenia povedomia a šírenia informácií.

         Článok 5
   Prístup k programu
   1.   Program je určený orgánom činným v trestnom konaní, iným verejným a/alebo súkromným subjektom, aktérom a inštitúciám vrátane miestnych, regionálnych a celoštátnych orgánov, sociálnych partnerov, univerzít, štatistických úradov, mimovládnych organizácií, partnerstiev medzi verejným a súkromným sektorom a príslušných medzinárodných orgánov.
   2.   Prístup k tomuto programu majú subjekty a organizácie s právnou subjektivitou zriadené v členských štátoch. Ziskové subjekty a organizácie majú prístup ku grantom len spolu s neziskovými alebo štátnymi organizáciami.
   3.   V prípade nadnárodných projektov môžu tretie krajiny a medzinárodné organizácie vystupovať ako partneri, nemôžu však projekty predkladať.
   Článok 6
   Formy financovania
   1.   Finančná podpora Únie môže mať tieto právne formy:

               a)

               granty;

               b)

               zákazky vo verejnom obstarávaní.

         2.   Granty Únie sa udeľujú na základe výziev na predloženie návrhov, okrem riadne odôvodnených výnimočných naliehavých prípadov alebo prípadov, keď pre danú akciu na základe svojej charakteristiky prichádza príjemca do úvahy ako jediný – a poskytujú sa ako operačné granty a granty na akcie.
   Ročný pracovný program uvádza minimálny podiel ročných výdavkov, ktoré sa pridelia na granty. Tento minimálny podiel je najmenej 65 %.
   Maximálny podiel spolufinancovania nákladov na projekty sa určí v ročných pracovných programoch.
   3.   Zabezpečia sa výdavky na sprievodné opatrenia, ktoré sa uskutočňujú prostredníctvom zákaziek vo verejnom obstarávaní, pričom v tomto prípade slúžia finančné prostriedky Únie na nákup služieb a tovaru. Tieto výdavky okrem iného zahŕňajú výdavky na informovanie a komunikáciu, prípravu, vykonávanie, monitorovanie, kontrolu a hodnotenie projektov, politík, programov a právnych predpisov.
   Článok 7
   Vykonávacie opatrenia
   1.   Komisia realizuje vykonáva finančnú podporu Únie v súlade s nariadením (ES, Euratom) č. 1605/2002 (ďalej len „nariadenie o rozpočtových pravidlách“).
   2.   Na vykonávanie programu prijme Komisia v rámci všeobecných cieľov vymedzených v článku 2 do konca septembra ročný pracovný program, v ktorom uvedie svoje konkrétne ciele, tematické priority, opis sprievodných opatrení uvedených v článku 6 ods. 3 a podľa potreby uvedie zoznam iných akcií.
   Ročný pracovný program na rok 2007 sa prijme tri mesiace po nadobudnutí účinnosti tohto rozhodnutia.
   3.   Ročný pracovný program sa prijme v súlade s riadiacim postupom ustanoveným v článku 10.
   4.   Pri postupoch hodnotenia a postupoch udeľovania grantov na akcie sa okrem iného zohľadnia tieto kritériá:

               a)

               súlad s ročným pracovným programom, všeobecnými cieľmi podľa článku 2 a opatreniami v rôznych oblastiach podľa článkov 3 a 4;

               b)

               kvalita navrhovanej akcie z hľadiska jej koncepcie, organizácie, prezentácie, očakávaných výsledkov a ich rozširovania;

               c)

               výška požadovanej finančnej podpory Únie a jej primeranosť vzhľadom na očakávané výsledky;

               d)

               vplyv očakávaných výsledkov na všeobecné ciele vymedzené v článku 2 a na opatrenia v rôznych oblastiach podľa článkov 3 a 4.

         5.   Žiadosti o operačné granty uvedené v článku 4 ods. 1 písm. d) sa posúdia okrem iného na základe:

               a)

               súladu s cieľmi programu;

               b)

               kvality plánovaných činností;

               c)

               pravdepodobného znásobeného účinku týchto činností na verejnosť;

               d)

               geografického vplyvu uskutočňovaných činností;

               e)

               pomeru nákladov a prínosu navrhovanej činnosti.

         6.   Rozhodnutia o akciách predložených podľa článku 4 ods. 1 písm. a) prijíma Komisia v súlade s riadiacim postupom uvedeným v článku 10. Rozhodnutia o akciách predložených podľa článku 4 ods. 1 písm. b) až d) prijíma Komisia v súlade s konzultačným postupom uvedeným v článku 9.
   Rozhodnutia o žiadostiach o granty týkajúce sa ziskových subjektov alebo organizácií prijíma Komisia v súlade s riadiacim postupom uvedeným v článku 10.
   Článok 8
   Výbor
   1.   Komisii pomáha výbor zložený zo zástupcov členských štátov, ktorému predsedá zástupca Komisie (ďalej len „výbor“).
   2.   Výbor prijme svoj rokovací poriadok.
   3.   Komisia môže po zasadnutiach výboru pozvať zástupcov z kandidátskych krajín na informačné stretnutia.
   Článok 9
   Konzultačný postup
   1.   Ak sa odkazuje na tento článok, zástupca Komisie predloží výboru návrh opatrení, ktoré sa majú prijať. Výbor poskytne svoje stanovisko k návrhu v lehote, ktorú môže stanoviť predseda v závislosti od naliehavosti príslušnej záležitosti, v prípade potreby aj prostredníctvom hlasovania.
   2.   Toto stanovisko sa uvedie v zápisnici; každý členský štát môže požadovať, aby sa jeho stanovisko uviedlo v zápisnici.
   3.   Komisia venuje stanovisku, ktoré predložil výbor, maximálnu pozornosť. Informuje výbor o spôsobe, akým bolo stanovisko zohľadnené.
   Článok 10
   Riadiaci postup
   1.   Ak sa odkazuje na tento článok, zástupca Komisie predloží výboru návrh opatrení, ktoré sa majú prijať. Výbor poskytne svoje stanovisko k návrhu v lehote, ktorú môže stanoviť predseda podľa naliehavosti príslušnej záležitosti. V prípade rozhodnutí, ktorých prijatie sa vyžaduje od Rady na návrh Komisie, sa na stanovisku uznáša väčšina stanovená v článku 205 ods. 2 Zmluvy o založení Európskeho spoločenstva. Hlasy zástupcov členských štátov vo výbore sa vážia spôsobom upraveným v tomto článku. Predseda nehlasuje.
   2.   Komisia prijme opatrenia, ktoré sú ihneď uplatniteľné. Ak však tieto opatrenia nie sú v súlade so stanoviskom výboru, Komisia ich bezodkladne oznámi Rade. V takomto prípade môže Komisia odložiť uplatňovanie opatrení, o ktorých rozhodla, na obdobie troch mesiacov od dátumu tohto oznámenia.
   3.   Rada, ktorá sa uznáša kvalifikovanou väčšinou, môže prijať iné rozhodnutie v lehote stanovenej v odseku 2.
   Článok 11
   Komplementárnosť
   1.   Vyvinie sa úsilie na dosiahnutie synergického účinku, súladu a komplementárnosti s ďalšími nástrojmi Únie a Spoločenstva, okrem iného s osobitnými programami Predchádzanie, pripravenosť a riadenie následkov terorizmu a iných bezpečnostných rizík a Trestná justícia", so siedmym rámcovým program v oblasti výskumu, technického rozvoja a demonštračných činností, s Fondom solidarity Európskej únie a finančným nástrojom civilnej ochrany.
   2.   Program môže spoločne využívať zdroje s inými nástrojmi Únie a Spoločenstva, najmä s programom Predchádzanie, pripravenosť a riadenie následkov terorizmu a iných bezpečnostných rizík, aby sa zabezpečilo vykonávanie akcií, ktoré povedú k naplneniu cieľov programu a ďalších nástrojov Únie/Spoločenstva.
   3.   Operáciám financovaným podľa tohto rozhodnutia na rovnaké účely sa neposkytne finančná podpora z iných finančných nástrojov Únie/Spoločenstva. Zabezpečí sa, aby príjemcovia z tohto programu poskytli Komisii informácie o finančných prostriedkoch, ktoré získali zo všeobecného rozpočtu Európskej únie alebo z iných zdrojov, ako aj informácie o aktuálnych žiadostiach o financovanie.
   Článok 12
   Rozpočtové zdroje
   Rozpočtové zdroje pridelené na akcie ustanovené v programe sa začlenia do ročných rozpočtových prostriedkov všeobecného rozpočtu Európskej únie. Dostupné ročné rozpočtové prostriedky schvaľuje rozpočtový orgán v rámci obmedzení stanovených vo finančnom rámci.
   Článok 13
   Monitorovanie
   1.   Komisia pre každú akciu financovanú programom zabezpečuje, aby príjemca predložil technické a finančné správy o dosiahnutom pokroku a aby sa záverečná správa predložila do troch mesiacov od ukončenia akcie. Komisia určí formu a štruktúru správ.
   2.   Komisia zabezpečuje, aby zmluvy a dohody vyplývajúce z vykonávania tohto programu upravili najmä dohľad a finančnú kontrolu zo strany Komisie (alebo jej povereného zástupcu), vykonávané v prípade potreby priamo na mieste aj formou výberových kontrol, a audit zo strany Dvora audítorov.
   3.   Komisia zabezpečuje, aby príjemca finančnej podpory uchoval všetky potrebné doklady týkajúce sa výdavkov vzťahujúcich sa na akciu tak, aby boli Komisii k dispozícii päť rokov od poslednej platby na akúkoľvek akciu.
   4.   Na základe výsledkov správ a kontrol na mieste podľa odsekov 1 a 2 Komisia v prípade potreby zabezpečuje, aby sa upravil rozsah alebo podmienky prideľovania pôvodne schválenej finančnej podpory, ako aj časový rozvrh platieb.
   5.   Komisia zabezpečuje, aby sa podnikli všetky ďalšie potrebné kroky na overenie, či sa financované akcie uskutočňujú riadne a v súlade s ustanoveniami tohto rozhodnutia a nariadenia o rozpočtových pravidlách.
   Článok 14
   Ochrana finančných záujmov Spoločenstva
   1.   Komisia zabezpečuje, aby sa pri vykonávaní akcií financovaných podľa tohto rozhodnutia chránili finančné záujmy Spoločenstva uplatňovaním opatrení na predchádzanie podvodom, korupcii a akýmkoľvek iným nezákonným činnostiam, a to prostredníctvom účinných kontrol a vymáhaním neoprávnene uhradených súm a v prípade zistenia nezrovnalostí prostredníctvom účinných, primeraných a odradzujúcich sankcií v súlade s nariadeniami (ES, Euratom) č. 2988/95, (Euratom, ES) č. 2185/96 a (ES) č. 1073/1999.
   2.   Pokiaľ ide o akcie Únie financované podľa tohto rozhodnutia, nariadenie (ES, Euratom) č. 2988/95 a nariadenie (Euratom, ES) č. 2185/96 sa vzťahujú na každé porušenie ustanovenia práva Spoločenstva prostredníctvom neopodstatneného výdavku vrátane porušenia zmluvnej povinnosti súvisiacej s programom, ktoré je dôsledkom konania alebo zanedbania zo strany hospodárskeho subjektu a ktoré má alebo by mohlo mať negatívny vplyv na všeobecný rozpočet Európskej únie alebo na ňou spravované rozpočty.
   3.   Komisia zabezpečuje, aby sa suma finančnej podpory poskytnutej na akciu znížila, pozastavila alebo získala späť v prípade, že zistí nezrovnalosti vrátane nesúladu s ustanoveniami tohto rozhodnutia, samostatného rozhodnutia alebo zmluvy alebo dohody poskytujúcej príslušnú finančnú podporu, alebo ak sa preukáže, že bez predchádzajúceho súhlasu Komisie prešla akcia zmenou, ktorá je v rozpore s povahou alebo vykonávacími podmienkami projektu.
   4.   Ak sa nedodržia lehoty alebo ak pokrok pri vykonávaní akcie umožňuje odôvodniť len časť pridelenej finančnej podpory, Komisia zabezpečí, aby sa v stanovenej časovej lehote od príjemcu vyžiadalo zdôvodnenie. V prípade, že príjemca neposkytne uspokojivú odpoveď, Komisia zabezpečí, že poskytovanie zvyšnej finančnej podpory sa môže zrušiť a môže sa vyžiadať vrátenie už vyplatených súm.
   5.   Komisia zabezpečuje, aby sa jej vrátila každá nenáležitá platba. Ku každej sume, ktorá sa nevráti včas, sa v súlade s podmienkami nariadenia o rozpočtových pravidlách pripočíta úrok.
   Článok 15
   Hodnotenie
   1.   Program sa pravidelne monitoruje s cieľom sledovať vykonávanie jeho akcií.
   2.   Komisia zabezpečuje pravidelné, nezávislé a externé hodnotenie programu.
   3.   Komisia predloží Európskemu parlamentu a Rade:

               a)

               výročnú prezentáciu vykonávania programu;

               b)

               priebežnú hodnotiacu správu o dosiahnutých výsledkoch a kvalitatívnych a kvantitatívnych aspektoch vykonávania programu najneskôr do 31. marca 2010;

               c)

               oznámenie o pokračovaní programu najneskôr do 31. decembra 2010;

               d)

               správu o následnom hodnotení najneskôr do 31. marca 2015.

         Článok 16
   Uverejňovanie projektov
   Komisia každý rok uverejní zoznam akcií, ktoré sa financujú v rámci programu, s krátkym opisom každého projektu.
   Článok 17
   Prechodné ustanovenia
   1.   Týmto rozhodnutím sa od 1. januára 2007 nahrádzajú príslušné ustanovenia rozhodnutia 2002/630/SVV.
   2.   Akcie, ktoré sa začali pred 31. decembrom 2006 podľa rozhodnutia 2002/630/SVV, sa až do svojho ukončenia riadia uvedeným rozhodnutím.
   Článok 18
   Nadobudnutie účinnosti a uplatňovanie
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
   Uplatňuje sa od 1. januára 2007.

      V Bruseli 12. februára 2007

            Za Radu

            predseda

         F.-W. STEINMEIER

      (1)  Stanovisko zo 14. decembra 2006 (zatiaľ neuverejnené v úradnom vestníku).

      (2)  Ú. v. EÚ C 53, 3.3.2005, s. 1.

      (3)  Ú. v. ES L 153, 8.6.2001, s. 1.

      (4)  Ú. v. ES L 203, 1.8.2002, s. 5.

      (5)  Ú. v. ES L 312, 23.12.1995, s. 1.

      (6)  Ú. v. ES L 292, 15.11.1996, s. 2.

      (7)  Ú. v. ES L 136, 31.5.1999, s. 1.

      (8)  Ú. v. ES L 248, 16.9.2002, s. 1. Nariadenie zmenené a doplnené nariadením (ES, Euratom) č. 1995/2006 (Ú. v. EÚ L 390, 30.12.2006, s. 1).

      (9)  Ú. v. ES L 357, 31.12.2002, s. 1. Nariadenie naposledy zmenené a doplnené nariadením (ES, Euratom) č. 1248/2006 (Ú. v. EÚ L 227, 19.8.2006, s. 3).


title: Rozhodnutie Rady (EÚ) 2016/1741 z 20. septembra 2016 o uzavretí v mene Európskej únie Dohody medzi Európskou úniou a Palauskou republikou o zrušení vízovej povinnosti pri krátkodobých pobytoch

text:
               30.9.2016

               SK

               Úradný vestník Európskej únie

               L 264/21

         ROZHODNUTIE RADY (EÚ) 2016/1741
   z 20. septembra 2016
   o uzavretí v mene Európskej únie Dohody medzi Európskou úniou a Palauskou republikou o zrušení vízovej povinnosti pri krátkodobých pobytoch
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 77 ods. 2 písm. a) v spojení s jej článkom 218 ods. 6 druhým pododsekom písm. a) bodom v),
   so zreteľom na návrh Európskej komisie,
   so zreteľom na súhlas Európskeho parlamentu (1),
   keďže:

               (1)

               Komisia dojednala v mene Európskej únie Dohodu s Palauskou republikou o zrušení vízovej povinnosti pri krátkodobých pobytoch (ďalej len „dohoda“).

               (2)

               V súlade s rozhodnutím Rady (EÚ) 2015/2377 (2) bola dohoda podpísaná a predbežne sa vykonáva od 8. decembra 2015.

               (3)

               Touto dohodou sa zriaďuje Spoločný výbor odborníkov pre správu dohody. V tomto spoločnom výbore má Úniu zastupovať Komisia, ktorej by mali pomáhať zástupcovia členských štátov.

               (4)

               Toto rozhodnutie predstavuje vývoj ustanovení schengenského acquis, na ktorom sa Spojené kráľovstvo nezúčastňuje v súlade s rozhodnutím Rady 2000/365/ES (3), Spojené kráľovstvo sa preto nezúčastňuje na jeho prijatí, nie je ním viazané ani nepodlieha jeho uplatňovaniu.

               (5)

               Toto rozhodnutie predstavuje vývoj ustanovení schengenského acquis, na ktorom sa Írsko nezúčastňuje v súlade s rozhodnutím Rady 2002/192/ES (4), Írsko sa preto nezúčastňuje na jeho prijatí, nie je ním viazané ani nepodlieha jeho uplatňovaniu.

               (6)

               Dohoda by sa mala schváliť,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje Dohoda medzi Európskou úniou a Palauskou republikou o zrušení vízovej povinnosti pri krátkodobých pobytoch.
   Článok 2
   Predseda Rady v mene Únie vykoná oznámenie podľa článku 8 ods. 1 dohody (5).
   Článok 3
   Komisia, ktorej pomáhajú zástupcovia členských štátov, zastupuje Úniu v spoločnom výbore odborníkov zriadenom podľa článku 6 dohody.
   Článok 4
   Toto rozhodnutie nadobúda účinnosť dňom jeho prijatia.

      V Bruseli 20. septembra 2016

            Za Radu

            predseda

         I. KORČOK

      (1)  Súhlas z 8. júna 2016 (zatiaľ neuverejnený v úradnom vestníku).

      (2)  Rozhodnutie Rady (EÚ) 2015/2377 z 26. októbra 2015 o podpise v mene Európskej únie a predbežnom vykonávaní Dohody medzi Európskou úniou a Palauskou republikou o zrušení vízovej povinnosti pri krátkodobých pobytoch (Ú. v. EÚ L 332, 18.12.2015, s.11).

      (3)  Rozhodnutie Rady 2000/365/ES z 29. mája 2000, ktoré sa týka požiadavky Spojeného kráľovstva Veľkej Británie a Severného Írska zúčastňovať sa na niektorých ustanoveniach schengenského acquis (Ú. v. ES L 131, 1.6.2000, s. 43).

      (4)  Rozhodnutie Rady 2002/192/ES z 28. februára 2002 o požiadavke Írska zúčastňovať sa na niektorých ustanoveniach schengenského acquis (Ú. v. ES L 64, 7.3.2002, s. 20).

      (5)  Dátum nadobudnutia platnosti dohody uverejní Generálny sekretariát Rady v Úradnom vestníku Európskej únie.


title: Rozhodnutie rady a komisie o dohode o vedeckej a technologickej spolupráci zo 4. apríla 2002 o uzavretí siedmich dohôd so Švajčiarskou konfederáciou

text:
Dôležité právne oznámenie

|

32002D0309

Úradný vestník L 114 , 30/04/2002 S. 0001 - 0005

		Rozhodnutie rady a komisie o dohode o vedeckej a technologickej spoluprácizo 4. apríla 2002o uzavretí siedmich dohôd so Švajčiarskou konfederáciou(2002/309/ES, Euratom)RADA EURÓPSKEJ ÚNIE,KOMISIA EURÓSKYCH SPOLOČENSTIEV,so zreteľom na Zmluvu o založení Európskeho spoločenstva a najmä na jej článok 310 spolu druhou vetou prvého pododseku článku 300 ods. 2, druhým pododsekom článku 300 ods. 3 a článok 300 ods. 4,so zreteľom na Zmluvu o založení Európskeho spoločenstva pre atómovú energiu a najmä na druhý pododsek článku 101,so zreteľom na návrh Komisie,so zreteľom na súhlas Európskeho parlamentu [1],so zreteľom na schválenie Rady,keďže:(1) S cieľom držať sa privilegovaných spojení medzi Európskou úniou a Švajčiarskou konfederáciou a ich spoločnej túžby rozširovať a posilňovať svoje vzájomné vzťahy, 21. júna 1999 boli podpísané a mali by byť schválené tieto dohody:- Dohoda o voľnom pohybe osôb medzi Európskym spoločenstvom a jeho členskými štátmi na jednej strane a Švajčiarskou konfederáciou na strane druhej,- Dohoda medzi Európskym spoločenstvom a Švajčiarskou konfederáciou o leteckej doprave,- Dohoda medzi Európskym spoločenstvom a Švajčiarskou konfederáciou o železničnej a cestnej preprave tovaru a cestujúcich,- Dohoda medzi Európskym spoločenstvom a Švajčiarskou konfederáciou o obchode s poľnohospodárskymi výrobkami,- Dohoda medzi Európskym spoločenstvom a Švajčiarskou konfederáciou o vzájomnom uznávaní, pokiaľ ide o posudzovanie zhody,- Dohoda medzi Európskym spoločenstvom a Švajčiarskou konfederáciou o určitých aspektoch vládneho obstarávania,- Dohoda o vedeckej a technologickej spolupráci medzi Európskym spoločenstvom a Švajčiarskou konfederáciou.(2) Týchto sedem dohôd spolu úzko súvisí vzhľadom na požiadavku, aby nadobudli platnosť v rovnakom čase a aby sa prestali uplatňovať v rovnakom čase šesť mesiacov po prijatí oznámenia o neobnovení alebo oznámenia o vypovedaní zmluvy týkajúceho sa ktorejkoľvek z nich.(3) Pokiaľ ide o Dohodu o voľnom pohybe osôb, záväzky nachádzajúce sa v dohode, ktoré patria do rámca tretej časti hlavy IV Zmluvy o založení Európskeho spoločenstva, nie sú záväzné pre Dánske kráľovstvo, Írsko a Spojené kráľovstvo Veľkej Británie a Severného Írska ako povinnosti podľa práva spoločenstva, ale ako povinnosti vyplývajúce zo záväzku medzi týmito členskými štátmi a Švajčiarskou konfederáciou.(4) Pokiaľ ide o Dohodu o obchode s poľnohospodárskymi výrobkami, opatrenia potrebné na realizáciu prvej zarážky článku 5 ods. 3 tohto rozhodnutia možno, ak je to vhodné, prijať v súlade s postupom stanoveným v článku 5 ods. 4. Tieto opatrenia by mali byť prijaté v súlade s rozhodnutím Rady 1999/468/ES z 28. júna 1999, ktoré stanovuje postupy na uplatňovanie vykonávacích právomocí udelených Komisii [2].(5) Niektoré úlohy na implementáciu boli pridelené Spoločným výborom založeným v rámci dohôd vrátane právomoci meniť a dopĺňať určité aspekty ich príloh; mali by sa zaviesť primerané interné postupy na zabezpečenie náležitého fungovania dohôd a v niektorých prípadoch oprávniť Komisiu, aby sa dohodla na určitých technických zmenách a doplnkoch dohôd alebo prijala určité rozhodnutia na ich realizáciu,SA ROZHODLI TAKTO:Článok 11. Týmto sa v mene Európskeho spoločenstva schvaľuje nasledujúcich šesť dohôd:- Dohoda o voľnom pohybe osôb medzi Európskym spoločenstvom a jeho členskými štátmi na jednej strane a Švajčiarskou konfederáciu na strane druhej,- Dohodu medzi Európskym spoločenstvom a Švajčiarskou konfederáciou o leteckej doprave,- Dohodu medzi Európskym spoločenstvom a Švajčiarskou konfederáciou o železničnej a cestnej preprave tovaru a cestujúcich,- Dohodu medzi Európskym spoločenstvom a Švajčiarskou konfederáciou o obchode s poľnohospodárskymi výrobkami,- Dohodu medzi Európskym spoločenstvom a Švajčiarskou konfederáciou o vzájomnom uznávaní, pokiaľ ide o posudzovanie zhody,- Dohoda medzi Európskym spoločenstvom a Švajčiarskou konfederáciou o niektorých aspektoch vládneho obstarávania.Týmto sa v mene Európskeho spoločenstva a Európskeho spoločenstva pre atómovú energiu schvaľuje nasledujúca dohoda:- Dohoda o vedeckej a technologickej spolupráci medzi Európskym spoločenstvom a Švajčiarskou konfederáciou.Texty dohôd sú prílohou tohto rozhodnutia.2. Podľa ich podmienok, týchto sedem dohôd nadobudne platnosť v rovnakom čase a prestane sa uplatňovať v rovnakom čase šesť mesiacov po prijatí oznámenia o neobnovení alebo oznámenia o vypovedaní zmluvy týkajúceho sa ktorejkoľvek z nich.Článok 2Pokiaľ ide o Dohodu o voľnom pohybe osôb, spoločenstvo je v Spoločnom výbore založenom podľa článku 14 dohody zastúpené predstaviteľom Komisie. Stanovisko, ktoré zaujme spoločenstvo počas implementácie dohody, čo sa týka rozhodnutí alebo odporúčaní Spoločného výboru, určí Rada na návrh Komisie v súlade s príslušnými ustanoveniami Zmluvy o založení Európskeho spoločenstva.Článok 31. Pokiaľ ide o Dohodu o leteckej doprave, spoločenstvo je v Spoločnom výbore založenom podľa článku 21 dohody zastúpené Komisiou v súčinnosti s predstaviteľmi jednotlivých členských štátov.2. Stanovisko, ktoré zaujme spoločenstvo, čo sa týka rozhodnutí Spoločného výboru, ktoré iba rozšíria akty legislatívy spoločenstva o Švajčiarsko, po všetkých potrebných technických úpravách a doplnkoch prijme Komisia.3. V prípade iných rozhodnutí Spoločného výboru stanovisko spoločenstva prijme na návrh Komisie Rada uznášajúca sa kvalifikovanou väčšinou.Článok 41. Pokiaľ ide o Dohodu o železničnej a cestnej preprave tovaru a cestujúcich, spoločenstvo je v Spoločnom výbore založenom podľa článku 51 dohody zastúpené Komisiou v súčinnosti s predstaviteľmi jednotlivých členských štátov. Stanovisko, ktoré zaujme spoločenstvo, čo sa týka rozhodnutí Spoločného výboru, prijme:- Rada uznášajúca sa kvalifikovanou väčšinou na návrh Komisie v záležitostiach uvedených v článkoch 42, 45, 46, 47 a 54 dohody,- vo všetkých iných záležitostiach Komisia po konzultácii s výborom založeným podľa prvého pododseku článku 4 rozhodnutia 92/578/EHS [3].Článok 51. Pokiaľ ide o Dohodu o obchode s poľnohospodárskymi výrobkami, Komisia v súčinnosti s predstaviteľmi členských štátov zastupuje spoločenstvo v Spoločnom výbore pre poľnohospodárstvo uvedenom v článku 6 ods. 1 dohody a v Spoločnom veterinárnom výbore uvedenom v článku 19 ods. 1 prílohy 11 k dohode.2. Stanovisko spoločenstva v Spoločnom výbore pre poľnohospodárstvo a Spoločnom veterinárnom výbore prijme Rada na návrh Komisie v súlade s príslušnými ustanoveniami Zmluvy o založení Európskeho spoločenstva.Stanovisko spoločenstva k záležitostiam podliehajúcim rozhodnutiam Spoločného výboru pre poľnohospodárstvo, ako je uvedené v článku 6 ods. 3 dohody, prijme Komisia:- čo sa týka záležitostí vzťahujúcich sa na prílohu 4 dohody a jej dodatky v súlade s postupom stanoveným v článku 18 smernice 2000/29/ES [4],- čo sa týka záležitostí vzťahujúce sa na prílohu 5 dohody a jej dodatky v súlade s postupom uvedeným v článku 23 smernice 70/524/EHS [5],- čo sa týka záležitostí vzťahujúcich sa na prílohu 6 dohody a jej dodatky v súlade s postupom stanoveným v článku 21 smernice 66/400/EHS [6] alebo príslušnými ustanoveniami ďalších smerníc v oblasti osiva,- čo sa týka záležitostí vzťahujúcich sa na prílohu 7 dohody a jej dodatky v súlade s postupom stanoveným v článku 75 nariadenia (ES) č. 1493/1999 [7],- čo sa týka záležitostí vzťahujúcich sa na prílohu 8 dohody a jej dodatky v súlade s postupom stanoveným v článku 14 alebo 15 nariadenia (EHS) č. 1576/89 [8] alebo v článku 13 alebo 14 nariadenia (EHS) č. 1601/91 [9],- čo sa týka záležitostí vzťahujúcich sa na prílohu 9 dohody a jej dodatky v súlade s postupom stanoveným v článku 14 nariadenia (EHS) č. 2092/91 [10],- čo sa týka záležitostí vzťahujúcich sa na prílohu 10 dohody a jej dodatky v súlade s postupom stanoveným v článku 46 nariadenia (ES) č. 2200/96 [11].3. Bez toho, aby bol dotknutý odsek 6, Komisia prijme opatrenia potrebné na implementáciu dohody, čo sa týka:- implementácie colných koncesií uvedených v prílohe 2 a 3 dohody, ako aj potrebných zmien, doplnkov a technických úprav na základe zmien a doplnkov kombinovanej nomenklatúry a kódov TARIC, v súlade s postupom stanoveným v článku 23 nariadenia (EHS) č. 1766/92 [12] alebo s príslušnými ustanoveniami iných nariadení o spoločnej organizácii trhov, alebo v súlade s postupom stanoveným v odseku 2,- implementácie prílohy 4 v súlade s postupom stanoveným v článku 18 smernice 2000/29/ES,- implementácie prílohy 5 v súlade s postupom stanoveným v článku 23 smernice 70/524/EHS,- implementácie prílohy 6 v súlade s postupom stanoveným v článku 21 smernice 66/400/EHS alebo s príslušnými ustanoveniami iných smerníc v oblasti osiva,- implementácie hlavy III prílohy 7 v súlade s postupom stanoveným v článku 75 nariadenia (ES) č. 1493/1999,- implementácie článku 14 prílohy 8 v súlade s postupom stanoveným v článku 14 nariadenia (EHS) č. 1576/89 alebo v článku 13 nariadenia (EHS) č. 1601/91,- implementácie prílohy 9 v súlade s postupom stanoveným v článku 14 nariadenia (EHS) 2092/91,- implementácie prílohy 10 v súlade s postupom stanoveným v článku 46 nariadenia (ES) č. 2200/96,- implementácie prílohy 11 v súlade s článkom 30 smernice 72/462/EHS [13].4. Ak je to vhodné, možno prijať potrebné opatrenia uvedené v prvej zarážke odseku 3 podľa postupov stanovených v ďalšom texte.Komisii bude pomáhať Výbor pre colný kódex ustanovený článkom 248a nariadenia (EHS) č. 2913/92 [14].Kde sa odkazuje na tento odsek, použijú sa články 4 a 7 rozhodnutia 1999/468/ES.Obdobie uvedené v článku 4 ods. 3 rozhodnutia 1999/468/ES sa stanoví na jeden mesiac.5. Výbor pre colný kódex môže preskúmať akúkoľvek otázku týkajúcu sa uplatnenia colných kvót, ktorú nastolí jeho predseda buď zo svojej iniciatívy, alebo na žiadosť niektorého členského štátu.6. Komisia na žiadosť členského štátu alebo zo svojej vlastnej iniciatívy rozhodne o potrebných opatreniach v súlade s článkom 10 dohody, článkom 29 prílohy 7, článkom 16 prílohy 8, článkom 9 prílohy 9 a článkom 5 prílohy 10. Rada a členské štáty budú upovedomené o týchto rozhodnutiach. Ak Komisia dostane žiadosť od niektorého členského štátu, prijme o tom rozhodnutie do troch pracovných dní po prijatí žiadosti. Ktorýkoľvek členský štát môže postúpiť rozhodnutie Komisie Rade do troch pracovných dní odo dňa prijatia oznámenia. Rada sa bezodkladne stretne. Kvalifikovanou väčšinou môže prijať odlišné rozhodnutie do 30 dní odo dňa, v ktorý jej bolo postúpené rozhodnutie Komisie.Článok 61. Čo sa týka Dohody o vzájomnom uznávaní, pokiaľ ide o posudzovanie zhody, spoločenstvo je v Spoločnom výbore založenom podľa článku 10 dohody, ďalej uvádzanom ako "výbor", zastúpené Komisiou v súčinnosti s mimoriadnym výborom menovaným Radou. Komisia po konzultácii s týmto mimoriadnym výborom pristúpi k menovaniam, oznámeniam, výmene informácií a žiadostiam o overovanie uvedeným v článkoch 6 ods. 3, 7, 8 ods. 1, 10 ods. 4 písm. e) a 12 dohody.2. Stanovisko, ktoré zaujme spoločenstvo vo výbore, určí Komisia po konzultácii s mimoriadnym výborom uvedeným v odseku 1, pokiaľ ide o:a) uplatnenie článku 1 ods. 3 na kapitoly prílohy 1;b) schválenie rokovacieho poriadku v súlade s článkom 10 ods. 2 a overovacích postupov uvedených v článku 10 ods. 4 písm. c) a d) dohody;c) overovanie dodržiavania súboru pravidiel na posudzovanie zhody a súvisiacich rozhodnutí v súlade s článkom 8 a článkom 11 písm. c) dohody;d) zmeny a doplnky oddielov I až V všetkých kapitol v prílohe 1 v súlade s článkom 10 ods. 4 písm. a), b) a e) a článkom 11 dohody;e) zmeny a doplnky príloh v súlade s článkom 10 ods. 5 dohody af) mechanizmus riešenia sporov uvedeného v článku 14 dohody.3. Vo všetkých ostatných prípadoch stanovisko, ktoré zaujme spoločenstvo vo výbore, určí na návrh Komisie Rada uznášajúca sa kvalifikovanou väčšinou.Článok 71. Pokiaľ ide o Dohodu o niektorých aspektoch vládneho obstarávania, spoločenstvo je v Spoločnom výbore založenom podľa článku 11 dohody zastúpené Komisiou v súčinnosti s predstaviteľmi členských štátov.2. Komisia je oprávnená schvaľovať v mene spoločenstva úpravy príloh I, II, III, IV, VI a VII dohody. Komisii bude pomáhať v tejto úlohe mimoriadny výbor, ktorý menuje Rada. Oprávnenie uvedené v prvej vete bude obmedzené, pokiaľ ide o prílohu I, na úpravy, ktoré budú potrebné, ak by sa mali uplatniť postupy stanovené v článku 8 smernice 93/38/EHS, pokiaľ ide o prílohy II, III a IV, na úpravy, ktoré budú potrebné, ak by sa mali uplatniť postupy v oblastiach, na ktoré sa vzťahujú tieto prílohy, a pokiaľ ide o prílohy VI a VII, na výsledky budúcich rokovaní, ktoré sa uskutočnia v rámci dohody o vládnom obstarávaní z roku 1996.3. Vo všetkých ostatných prípadoch stanovisko, ktoré zaujme spoločenstvo, pokiaľ ide o rozhodnutia Spoločného výboru, určí na návrh Komisie Rada v súlade s príslušnými ustanoveniami Zmluvy o založení Európskeho spoločenstva.Článok 8Akty alebo nástroje schválenia ustanovené v každej dohode sú uložené u predsedu Rady v mene Európskeho spoločenstva a pokiaľ ide o Dohodu o vedeckej a technologickej spolupráci, aj u predseda Komisie v mene Európskeho spoločenstva pre atómovú energiu.V Bruseli 4. apríla 2002Za RadupredsedaA. Acebes PaniaguaZa KomisiuR. Prodipredseda[1] Ú. v. ES C 41, 7.2.2001, s. 25.[2] Ú. v. ES L 184, 17.7.1999, s. 23.[3] Ú. v. ES L 373, 21.12.1992, s. 26.[4] Ú. v. ES L 169, 10.7.2000, s. 1. Smernica naposledy zmenená a doplnená smernicou Komisie 2001/33/ES (Ú. v. ES L 127, 9.5.2001, s. 42).[5] Ú. v. ES L 270, 14.12.1970, s. 1. Smernica naposledy zmenená a doplnená nariadením Komisie (ES) č. 2205/2001 (Ú. v. ES L 297, 15.11 2001, s. 3).[6] Ú. v. ES L 125, 11.7.1966, s. 2290/66. Smernica naposledy zmenená a doplnená nariadením Rady 98/96 (Ú. v. ES L 25, 1.2.1999, s. 27).[7] Ú. v. ES L 179, 14.7.1999, s. 1. Nariadenie naposledy zmenené a doplnené nariadením Rady (ES) č. 2585/2001 (Ú. v. ES L 345, 29.11.2001, s. 10).[8] Ú. v. ES L 160, 12.6.1989, s. 1. Nariadenie naposledy zmenené a doplnené nariadením Rady (ES) č. 3378/94 (Ú. v. ES L 366, 31.12.1994, s. 1).[9] Ú. v. ES L 149, 14.6.1991, s. l. Nariadenie naposledy zmenené a doplnené nariadením Rady (ES) č. 2061/96 (Ú. v. ES L 277, 30.10.1996, s. 1).[10] Ú. v. ES L 198, 22.7.1991, s. 1. Nariadenie naposledy zmenené a doplnené nariadením Komisie (ES) č. 2491/2001 (Ú. v. ES L 337, 20.12.2001, s. 9).[11] Ú. v. ES L 297, 21.11.1996, s. 1. Nariadenie naposledy zmenené a doplnené nariadením Komisie (ES) č. 911/2001 (Ú. v. ES L 129, 11.5.2001, s. 3).[12] Ú. v. ES L 181, 1.7.1992, s. 21. Nariadenie naposledy zmenené a doplnené nariadením Rady (ES) č. 1666/2000 (Ú. v. ES L 193, 29.7.2000, s. 1).[13] Ú. v. ES L 302, 31.12.1972, s. 28. Smernica naposledy zmenená a doplnená nariadením Rady (ES) č. 1452/2001 (Ú. v. ES L 198, 21.7.2001, s. 11).[14] Ú. v. ES L 302, 19.10.1992, s. 21. Nariadenie naposledy zmenené a doplnené nariadením (ES) č. 2700/2000 Európskeho parlamentu a Rady (Ú. v. ES L 311, 12.12.2000, s. 17).--------------------------------------------------